b"\n_START_ARTICLE_\nSev\xc3\xa6rdighed\n_START_PARAGRAPH_\nEn sev\xc3\xa6rdighed er et bygningsv\xc3\xa6rk, et stykke natur, kunst eller en forlystelsespark, som lokker mange turister til. De fleste rejser bliver planlagt, s\xc3\xa5 de rejsende kommer til at bo tilpas t\xc3\xa6t p\xc3\xa5 store sev\xc3\xa6rdigheder. Af danske sev\xc3\xa6rdigheder i form af bygningsv\xc3\xa6rker, kan n\xc3\xa6vnes de danske slotte, s\xc3\xa5som Kronborg, Rosenborg, Amalienborg, Christiansborg, Frederiksborg og mange flere. Religi\xc3\xb8se bygninger som Roskilde Domkirke og marmorkirken er ogs\xc3\xa5 danske turistm\xc3\xa5l._NEWLINE_Sev\xc3\xa6rdigheder kan dog ogs\xc3\xa5 v\xc3\xa6re steder eller individer, som der er en grad af mystik omkring, herunder blandt andet Loch Ness-uhyret, Stonehenge og p\xc3\xa5ske\xc3\xb8ens statuer. S\xc3\xb8ger man sev\xc3\xa6rdigheder, som i h\xc3\xb8jere grad har med et lands eller omr\xc3\xa5des kulturhistorie at g\xc3\xb8re, henvises til UNESCO's verdensarvsliste._NEWLINE_I Norden anvendes Johanneskorset p\xc3\xa5 skiltning til sev\xc3\xa6rdigheder._NEWLINE_I omr\xc3\xa5der hvor der findes sev\xc3\xa6rdigheder, er der oftest ogs\xc3\xa5 en h\xc3\xb8jere grad af aktiviteter, hoteller og rekreative omr\xc3\xa5der. Nogle af verdens st\xc3\xb8rste turistattraktioner er vist i galleriet nedenfor:"